Karansén 1
Kibaro ɲumanlu yé mun di ?
1. Alla yé kibaro djuma laséla an ma ?
Alla yé afɛ mɔɔlu yé hɛrɛ sɔrɔn élula dunuɲan latɛ rɔ dukolo kan. A ka dukolo dan ani fén mɛn bɛɛ yé a kan, kamasɔrɔn mɔɔnifinlu diyani a ɲɛ. A tɛna mɛnna butun, Alla di mɔɔ bɛɛ la dunuɲan mafalin a ɲuman di. Kô mɛnlu bɛɛ yé nala mɔɔnifinlu la tɔrɔyalu di, a di wôlu bɔ élu kan. — Mɛn karan Irmiya 29:11, Traduction du monde nouveau.
Djamana sii la mansalu ma sé djuya, djankarô ni wô tɛ saaya bɔla an kan. Kɔni Alla yé kibaro ɲuman laséla an ma : a tɛ mɛnna butun, Alla di djamanalu la mansayalu mafalin a yɛrɛ kani la Mansaya di. Mɛnlu di kɛ ala Mansaya wô kɔrɔ, wôlu di djusu suma ni kɛndɛya sɔrɔn. — Mɛn karan Isaiya 25:8 ; 33:24, TMN ; Daniyɛli 2:44, TMN.
2. Munna tɔnɔ baa yé kibaro ɲuman la bii ?
Tɔrɔya tɛna banna, fo ni Alla ka mɔɔ djulu bɔ dukolo kan tuma mɛn na (Zefaniya 2:3, TMN). Wô kɛtɔ wati djuma ? Kôdju mɛnlu yé kɛla dunuɲan kɔnɔ bii, Kitabu tun bara wôlu ɲafɔ. Kôdju wôlu yé a yirala kô Alla la madɛmɛnli tuma bara suduɲa. — Mɛn karan Timoté II 3:1-5.
3. An kakan ka mun kɛ ?
An kakan ka Kitabu karan kôsa an ɲé Alla lɔn. Kitabu yé Alla la diyaɲɛ sɛbɛ lanani lé di an ma. A yé hɛrɛ sɔrɔn ɲan yirala an na bii ; habadan nimaya sɔrɔntɔ ɲan mɛn dukolo kan, ka wô fanan yira an na. Tumadôn, dôlu tɛna sɛwala ila Kitabu makaranɲa kô rɔ. Nimaya dôn kafusa wô di ! Mɔɔ sii la kô kana a kɛ, i yé Kitabu makaranɲa daboloka. — Mɛn karan Talilu 29:25, TMN ; Lankɛnɛmaya 14:6, 7.
Dô la ila lɔnniya kan
Kitabu makaranɲa damina gbansan
An ɲé Kitabu makaranɲala mun kôsɔn ?
Kitabu yé mɔɔ miliyɔn siaman madɛmɛnna dunuɲan kɔnɔ ka dunuɲan maɲininkali gbɛlɛnlu djabililu sɔrɔn. I yé afɛ ka kɛ wôlu dô di ?
min_Latn dyu_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn